অ্যাকশন মোডে ভারত, জ্বলছে করাচি, এবার পাকিস্তানের কী হবে?

ওয়েব ডেস্ক: বৃহস্পতিবার রাতে পাকিস্তানের (Pakistan) হামলা প্রতিহত করেছে ভারত। তারপর আবার পাল্টা হামলাও চালিয়েছে ভারতের তিন বাহিনী। এদিকে ইতিমধ্যে আরব সাগরে সক্রিয় হয়েছে ভারতীয় নৌসেনা (Indian Navy)। শুক্রবার ভোররাত থেকে করাচি বন্দর (Karachi Port) সহ পাকিস্তানের একাধিক বড় শহরে একাধিক হামলা চালিয়েছে ভারত। সূত্রের খবর, মোট ২৬টি যুদ্ধজাহাজ নিয়ে পাকিস্তানের উপকূলের দিকে এগিয়ে যাচ্ছে ভারতীয় নৌসেনা।

এদিকে আবার গভীর রাতে শ্রীগঙ্গানগর সীমান্তে পাকিস্তানের ড্রোন ও মিসাইল হামলার চেষ্টা শুরু হয়। তবে ভারতের এস-৪০০ এয়ার ডিফেন্স সিস্টেম ‘সুদর্শন চক্র’-র কারণে পাকিস্তানের একটিও ড্রোন আকাশসীমা অতিক্রম করে ভারতের মাটিতে আঘাত হানতে পারেনি। অন্যদিকে সীমান্ত বরাবর পুঞ্চ ও সাম্বায়ও ব্যাপক গুলি ও মর্টার হামলার কড়া জবাব দিয়েছে ভারতীয় সেনা।

আরও পড়ুন: আকাশপথে দুর্ভেদ্য ভারত! ফের ভূপাতিত ৫০-এর বেশি পাক ড্রোন

এই প্রেক্ষিতেই বৃহস্পতিবার রাতেই সমুদ্রে নামে ভারতীয় নৌসেনা। ভারতের প্রথম দেশীয় বিমানবাহী রণতরী আইএনএস বিক্রান্ত-সহ বেশ কয়েকটি রণতরী ইতিমধ্যে করাচি বন্দরে আঘাত হেনেছে বলে খবর। বিশ্লেষকদের মতে, ১৯৭১ সালের বাংলাদেশের মুক্তিযুদ্ধের সময়কার ‘অপারেশন ট্রাইডেন্ট’-এর স্মৃতি যেন ফিরে এল। তখনও এক সপ্তাহ ধরে জ্বলেছিল করাচি বন্দর। এবারও করাচিতে প্রবল ক্ষয়ক্ষতির সম্ভাবনা।

এছাড়া, আরব সাগরে মোতায়েন করা হয়েছে অত্যাধুনিক অ্যান্টি-সাবমেরিন যুদ্ধবিমান P-8I নৌবিমান। পাকিস্তানের সাবমেরিন হামলার সম্ভাবনা মাথায় রেখে আগে থেকেই সতর্ক হয়েছে ভারত।

দেখুন আরও খবর: